European Journal of Ecology

European Journal of Ecology (EJE) je medzinárodný ekologický vedecký časopis, založený v roku 2015, vychádzajúci dvakrát ročne v anglickom jazyku. Časopis založila a vydáva Prešovská univerzita v Prešove vo vydavateľstve De Gruyter Open. Publikuje originálne, nezávislými recenzentmi posúdené (peer reviewed) práce (v kategóriách vedecký článok, prehľadová práca, názory a politické odporúčania), týkajúce sa najrôznejších oblastí ekológie. Všetky články sú pre čitateľov voľne dostupné (Open Access) a od autorov nie sú požadované žiadne poplatky za publikovanie, ani počet strán.Tryjanowski P. et al. 2015. Ecology in Europe: is there an ‘empty’ niche for the new journal among competitors, predators and parasites?  European Journal of Ecology, 1(1), 1–4.

Časopis poskytuje seriózny publikačný priestor nielen skúseným, ale aj začínajúcim vedcom; edičná rada vyžaduje od recenzentov poskytovanie užitočných a podrobných rád, komentárov a konštruktívnej kritiky. Časopis  ponúka globálnu dostupnosť publikovaných výsledkov a proaktívnu asistenciu v prezentácii nových vedeckých prác na sociálnych médiách. Eur J Ecol. 2015. Editorial Policies. De Gruyter Open

 Referencie 

 Externé odkazy
 European Journal of Ecology 
 EJE príbehy SOCIAL SHORTHAND

Kategória:Ekológia
Kategória:Časopisy na Slovensku
Kategória:Časopisy v anglickom jazyku
Kategória:Vedecké časopisy
Kategória:Prešovská univerzita v Prešove
Kategória:Open access časopisy